CELEX: 62020CN0602
Language: sk
Date: 2020-11-12 00:00:00
Title: Vec C-602/20: Návrh na začatie prejudiciálneho konania, ktorý podal Varchoven administrativen săd (Bulharsko) 12. novembra 2020 – „AKZ – Burgas“ EOOD/Direktor na Direkcia „Obžalvane i danačno-osiguritelna praktika – Burgas“

25.1.2021   
            
            
               SK
            
            
               Úradný vestník Európskej únie
            
            
               C 28/29
            
         
      Návrh na začatie prejudiciálneho konania, ktorý podal Varchoven administrativen săd (Bulharsko) 12. novembra 2020 – „AKZ – Burgas“ EOOD/Direktor na Direkcia „Obžalvane i danačno-osiguritelna praktika – Burgas“
      (Vec C-602/20)
      (2021/C 28/47)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Varchoven administrativen săd
      
         Účastníci konania pred vnútroštátnym súdom
      
      
         Žalobkyňa:„AKZ – Burgas“ EOOD
      
         Žalovaný: Direktor na Direkcia „Obžalvane i danačno-osiguritelna praktika“
      
         Prejudiciálne otázky
      
      
                  1.
               
               
                  Bráni právo Únie takej vnútroštátnej právnej úprave, ako je právna úprava dotknutá vo veci samej, ktorá zákonné úroky, ktoré sa majú zaplatiť pri vrátení príspevkov na sociálne poistenie vybraných v rozpore s právom Únie, obmedzuje na úroky, ktoré vznikli odo dňa nasledujúceho po podaní žiadosti o vrátenie hlavnej sumy?
               
            
                  2.
               
               
                  Bráni právo Únie, najmä zásady ekvivalencie a efektivity, takej vnútroštátnej právnej úprave, ako je právna úprava dotknutá vo veci samej, ktorá zákonné úroky, ktoré sa majú zaplatiť pri vrátení príspevkov na sociálne poistenie vybraných v rozpore s právom Únie, obmedzuje na úroky, ktoré vznikli odo dňa nasledujúceho po podaní žiadosti o vrátenie týchto bez právneho dôvodu vybraných príspevkov až do ich vrátenia?